# Nanaia Mahuta

Nanaia Cybele Mahuta (Auckland, 21 d'agost de 1970) és una política maori neozelandesa i diputada de la Cambra de Representants de Nova Zelanda, representant la circumscripció electoral maori de Hauraki-Waikato des de les eleccions de 2008. És membre del Partit Laborista i ha estat diputada des de les eleccions de 1996. Mahuta va ser la Ministra de Govern Local, la Ministra de Duanes i la Ministra d'Afers Joves entre el 2005 i 2008. Actualment és la portaveu de l'oposició sobre educació. D'ençà del 2 de novembre del 2020 és Ministra d'Afers Exteriors del govern de Jacinda Ardern, essent així la primera dona maori a ocupar aquest càrrec.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 1996-1999 | 45 | Llista | 8 | Laborista |
| 1999-2002 | 46 | Te Tai Hauāuru | 10 | Laborista |
| 2002-2005 | 47 | Tainui | 19 | Laborista |
| 2005-2008 | 48 | Tainui | cap | Laborista |
| 2008-2011 | 49 | Hauraki-Waikato | 10 | Laborista |
| 2011-actualitat | 50 | Hauraki-Waikato | 12 | Laborista |
Mahuta fou elegida diputada de la Cambra de Representants a partir de les eleccions de 1996, quan esdevingué diputada de llista pel Partit Laborista. En les eleccions de 1999 va guanyar en les eleccions a la circumscripció electoral maori de Te Tai Hauāuru.
En les eleccions de 2002 Mahuta fou candidata a la circumscripció maori de Tainui, una circumscripció nova. Amb el 48,94% del vot, Mahuta fou reelegida. En les eleccions de 2005 de nou va ser reelegida per l'electorat de Tainui, amb el 52,68% del vot.
Entre el 2005 i 2008, sota la primera ministra Helen Clark Mahuta va ser la Ministra de Govern Local, la Ministra de Duanes i la Ministra d'Afers Joves. Al perdre les eleccions de 2008 el Partit Laborista, Mahuta deixà de ser ministra.
Tot i això, Mahuta guanyà en la seva circumscripció de nou en les eleccions de 2008, aquest cop Hauraki-Waikato, nova circumscripció en ser abolida Tainui. Obtingué el 52,49% del vot, per sobre de la candidata del Partit Maori. De nou en les eleccions de 2011 guanyà a Hauraki-Waikato, en aquesta ocasió amb el 58,38% i amb una majoria de 5.935 dels 16.704 vots vàlids emesos totals.

## Vida personal

Mahuta té un MA en antropologia social.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Publicació: 08/12/2008.] [Consulta: 27/01/2013.]
* 1 2 3 (anglès) «Hon Nanaia Mahuta – Member for Hauraki-Waikato, Labour Party Arxivat 2012-02-04 a Wayback Machine.». Parlament de Nova Zelanda. [Consulta: 27/01/2013.]
* 1 2 (anglès) «Electorate Profile: Tainui Arxivat 2012-02-11 a Wayback Machine.». Parlament de Nova Zelanda. [Consulta: 27/01/2013.]
* ↑ (anglès) «Official Count Results -- Hauraki-Waikato» (2008). Comissió Electoral. [Consulta: 27/01/2013.]
* ↑ (anglès) «Official Count Results -- Hauraki-Waikato Arxivat 2013-02-08 a Wayback Machine.» (2011). Comissió Electoral. [Consulta: 27/01/2013.]

## Vegeu també

* Partit Laborista de Nova Zelanda

## Enllaços externs

* (anglès) Informació sobre Nanaia Mahuta a la pàgina web del Parlament de Nova Zelanda Arxivat 2012-02-04 a Wayback Machine.
* (anglès) Informació sobre Nanaia Mahuta a la pàgina web del Partit Laborista